Månedens  budskab  -  fra 


Et  nyt  år 

September  er  en  ganske  særlig  måned  i 
kirken,  for  da  begynder  det  nye  kirkeår. 

Ferietiden  er  overstået.  Børnene  er  godt  i 
gang  med  det  nye  skoleår,  og  vinterens 
arbejde  og  opgaver  venter. 

Vi  har  fået  vore  nye  lektiehæfter  til 
søndagsskolen,  præstedømmet  og  hjælpe- 
foreningen. 

Børn  og  unge  skifter  klasser.  Nogle  kan 
afslutte  Primary,  GUF  eller  Seminar  og 
kan  forhåbentlig  se  tilbage  på  en  god  og 
lærerig  tid. 

Det  betyder,  at  de  skal  til  at  begynde  på 
noget  nyt,  for  der  er  ingen  »huller«  i 
uddannelsen  i  Herrens  kirke. 

Alle  har  vi  en  vis  forventning,  når  vi 
begynder  på  noget  nyt.  Tænk  blot  på  den 
følelse,  som  en  lille  3-4  årig  pige  eller  dreng 
har,  når  de  første  gang  skal  i  Primary,  eller 
når  de  som  12  årige  skal  op  i  GUF. 

Jo,  vi  kender  alle  den  følelse,  og  den 
griber  os  lidt  hvert  år,  når  kirkeåret 
begynder. 

Hvad  vil  året  bringe? 

Vil  disse  nye  lektiehæfter  lægge  endnu  en 
alen  til  vor  vækst?  Svaret  er  naturligvis :  Ja ! 
Lektiehæfterne  vil  uddanne  og  udvikle  os 
hver  især  lige  så  meget,  som  vi  vil  lade  dem. 


stav 


Men  jeg  tror  ikke,  de  vil  gavne  os,  hvis  vi 
ikke  studerer  dem. 

Selvfølgelig  hænger  der  nok  lidt  ved  af 
de  »guldkorn«,  vi  hører  i  klasserne,  men 
har  jeg  ikke  ret,  når  jeg  mener,  at  de  lektier, 
vi  husker  bedst,  er  dem,  som  vi  selv  deltog  i, 
fordi  vi  vidste,  hvad  de  drejede  sig  om? 

Disse  nye  lektiehæfter  er  som  blade  i  vort 
livs  bog. 

Bladene  er  beskrevet  ved  årets  begyn- 
delse, men  læser  vi  dem  ikke  og  udnytter 
den  viden,  de  vil  give  os,  så  vil  de  ved  årets 
slutning  være,  som  om  de  var  totalt 
ubeskrevne. 

Hvor  mange  lektiehæfter  med  sådanne 
ubeskrevne  blade  har  vi  stående  i  vor  reol? 
(Det  er  nok  desværre  sådan,  at  et  lektie- 
hæfte, der  ikke  er  blevet  brugt,  mens  tid 
var,  sjældent  bliver  studeret  bagefter). 

Skal  lektiehæfterne  for  1980-81  havne  i 
reolen  bestående  af  lutter  ubeskrevne 
blade? 

Men  det  lille  oplag,  som  de  danske 
lektiehæfter  trykkes  i,  ville  de,  hvis  der  ikke 
blev  givet  tilskud  til  trykningen,  koste 
.  mange  penge  mere,  end  de  gør  nu. 

Så  lad  os  udnytte  de  gode  tilbud.  Lad  os 
skynde  os  på  wards/grensbiblioteket  og 

anskaffe  os  disse  værdifulde  hæfter,  som  vil 
hjælpe  os  et  godt  stykke  ad  vejen  frem  mod 
målet:  En  ophøjelse  hos  Gud,  vor  Fader  i 
Det  celistiale  Rige. 

Amt  K.  Valg  ren 
Anden  rådgiver 


MÅNEDENS  BUDSKAB  fra  Aarhus  Stav 


Jeg  undrer  mig . . . 


Jeg  undrer  mig  sommetider  over,  hvor 
meget  af  de  vidunderlige  læresætninger,  vi 
hører,  der  når  vort  inderste.  En  dag  hørte 
jeg  om  en  mand,  der  var  blevet  interviewet, 
og  vedkommende  var  blevet  stillet  et 
spørgsmål:  »Hvis  du  havde  2  huse,  ville  du 
så  give  det  ene  til  en  familie,  som  havde 
brug  for  det«?  Manden  svarede:  »Ja,  det 
tror  jeg,  at  jeg  ville«.  »Hvis  du  havde  2  biler 
og  du  så  en,  der  ingen  havde,  som  havde 
hårdt  brug  for  en,  ville  du  så  give  den  ene  til 
ham«?.  »Ja,  det  tror  jeg,  at  jeg  ville«.  »Hvis 
du  havde  2  heste  og  du  kendte  en  der  holdt 
meget  af  heste,  men  som  ikke  havde  råd  til 
at  købe  en,  ville  du  give  ham  en  af  dine?«. 
»Nej,  det  tror  jeg  ikke«.  »Hvorfor  ikke  det? 
En  hest  er  da  meget  billigere  end  et  hus  eller 
en  bil.  Hvorfor  ville  du  ikke  det?«  »Proble- 
met er  det,  at  jeg  har  2  heste!«  (elder  Carl 
W.  Buehner,  1962  BYU). 

Når  de  principper,  vi  hævder  at  stå  inde 
for,  bliver  stillet  på  en  prøve,  hvor  står  vi 
så?  Er  disse  principper  noget  der  ligger  på 


overfladen,  noget  vi  godt  kunne  tænke  os 
at  praktisere,  noget  vi  måske  engang  har 
kunnet  se  en  fordel  i  at  leve  efter,  eller  er  det 
virkelig  en  del  af  vort  eget  jeg? 

Ældste  Marion  D.  Hanks  har  engang 
stillet  dette  spørgsmål:  »Hvis  du  blev 
arresteret  og  sigtet  for  at  være  en  kristen, 
ville  der  så  være  beviser  nok  for  at 
opretholde  denne  sigtelse  mod  dig?« 

Det  fortælles,  at  der  engang  var  en 
hofnar,  der  af  sin  konge  fik  foræret  en 
meget  kostbar  stok,  hvori  der  var  indfattet 
mange  ædelstene.  Han  fik  ved  overræk- 
kelsen besked  på  af  kongen,  at  han  aldrig 
måtte  give  den  fra  sig,  medmindre  han 
fandt  en  der  var  en  større  nar  end  han  selv. 
Mange  år  senere  blev  kongen  syg,  og  han 
fortalte  sine  undersåtter,  at  han  skulle  ud 
på  en  lang  rejse.  »Bliver  du  længe  borte«? 
spurgte  narren.  »Ja,«  sagde  kongen.  »Du 
kommer  vel  tilbage«?  »Nej,  ingen  kommer 
tilbage«.  »Ja,  men  så  har  du  vel  truffet 
forberedelserne  i  god  tid.«  »Nej  det  er  det 

ulyksalige,  jeg  har  aldrig  tænkt  over  det  før 
nu«.  Da  narren  hørte  det,  gav  han  stokken 
tilbage  til  kongen  med  disse  ord:  »Tag 
denne,  nu  har  jeg  fundet  en  større  nar  end 
mig  selv«. 

Vi  må  sørge  for  at  forberede  os,  ikke  blot 
til  livet  herefter,  men  også  til  dagen 
imorgen.  Måske  synes  vi,  at  vi  har  forbe- 
redt os  på  alle  de  punkter,  der  er  væsent- 
lige, og  at  vor  forståelse  af  disse  principper 
er  i  overensstemmelse  med  evangeliet.  Men 
er  det  her,  at  stikprøven  skal  tages?  Hvad 
med  vore  gerninger,  viser  de,  at  vi  har 
forstået  det  ret,  og  at  vi  har  forstået  det  på 
en  sådan  måde,  at  vi  er  istand  til  at 
praktisere  det,  som  vi  hævder  at  stå  inde 
for? 

»Livet  ligger  for  os,  og  vi  skal  leve  det  i 
dag  og  ikke  vente  til  Tusindårsriget.  Lad  os 
lægge  en  kurs  at  følge  i  dag  og  om  aftenen 


gennemgå,  hvad  vi  har  lavet  i  løbet  af 
dagen,  omvende  os  fra  vore  synder,  hvis  vi 
har  noget  at  omvende  os  fra,  og  sige  vore 
bønner.  Så  kan  vi  lægge  os  og  sove  i  fred  til 
morgenen,  rejse  os  i  taknemmelighed  mod 
Gud,  påbegynde  en  ny  dags  arbejde  og 
stræbe  efter  at  leve  hele  dagen  for  Gud  og 
ingen  andre.«  (Præs.  Brigham  Young). 

Herren  har  sagt:  »...  I  er  små  børn  og  har 
endnu  ikke  forstået,  hvor  store  velsignelser 
Faderen  har  i  sine  hænder  i  beredskab  for 
jer«  (L&P  78:17). 

Med  et  dybt  ønske  i  vore  hjerter  om  at 
forstå  de  velsignelser,  som  Faderen  har  i 
beredskab  for  os,  kan  vi  finde  motivation 
og  styrke  til  at  tænke  og  handle  på  en  sådan 
måde,  at  disse  velsignelser  kan  blive  vore. 

N.  O.  Andersen 
Anden  rådgiver 


Onsdag  den  11.  juni  havde  Danmark  besøg  af  søster  Cannon  fra  Primarys  hovedbestyrelse 
samt  søster  Johnson  fra  Hjælpeforeningens  hovedbestyrelse. 

1  denne  anledning  samledes  stavsbestyrelserne  fra  Jylland  og  København  til  et  dejligt 
møde,  hvor  der  blev  givet  yderligere  vejledning  til  Primary  og  Hjælpeforening  i  udførelsen 
af  det  nye  modeprogram.  SK 

/.  række  fra  venstre:  Eika  Olsen,  Præsident  H.  Frederiksen,  Jette  Lauritsen.  2.  række  fra 
venstre:  Søster  Johnson,  Grethe  Kiel,  Sonja  Kristoffersen,  Inga  Andersen,  Anna- Lise 
Kristensen,  Moneca  Bilton,  Anna  Andersen,  Dorrit  Olsen,  Søster  Cannon,  Edith  Sandahl, 
Arnt  Valgren. 

Original  kopi  af  skrifttegn 
fra  guldpladerne  fundet 


En  håndskreven  kopi  af  skrifttegn  fra 
guldpladerne  til  Mormons  Bog  -  sandsyn- 
ligvis udført  af  Joseph  Smith  -  er  blevet 
fundet  af  en  privat  samler. 

Hvis  det  er  ægte,  er  dette  stykke  papir  det 
ældste  kendte  sidste  dages  hellige  doku- 
ment samt  den  ældste  prøve  på  Joseph 
Smiths  håndskrift.  Afskriften  af  skrifttegn 
fra  guldpladerne  er  tilsyneladende  en  del  af 
det  originale  materiale,  som  blev  lavet  til 
Martin  Harris,  der  skulle  bringe  det  til 
professor  Charles  Anthon  og  dr.  Samuel  L. 
Mitchell  i  New  York  i  februar  1828. 


Mark  William  Hofmann,  lægestude- 
rende på  Utah  State  University  i  Logan  og 
samler  af  historiske  dokumenter  og  antik- 
viteter, opdagede  dokumentet  i  en  gammel 
bibel,  han  købte  af  en  mand  i  Salt  Lake 
City.  Bibelen,  som  var  udgivet  i  Cambridge 
i  England  i  1668,  tilhørte  tilsyneladende 
Familien  Smith  fra  sidst  i  det  syttende 
århundrede. 

Joseph  Smith  dokumentet  var,  da  det 
blev  fundet,  foldet  sammen  i  fire  dele  og 
sad  fast  med  en  klæbrig,  sort  masse  mellem 
bladene  i  Ordsprogenes  Bog. 


Præsident  Spencer  W.  Kimball  (i  midten)  undersøger  Joseph  Smith  dokumentet,  som  for 
nylig  blev  fundet  af  Mark  Hofmann  (til  venstre). 

Præsident  N.  Eldon  Tanner,  første  rådgiver  i  Det  øverste  præsidentskab,  præsident 
Marion  G.  Romney,  anden  rådgiver;  samt  ældste  Boyd  K.  Packer  og  ældste  Gordon  B. 
Hinckley  fra  De  tolvs  Råd  ser  til.  Til  højre  ses  Smiths  familiebibel,  i  hvilken  broder 
Hofmann  fandt  papiret. 

Den  ene  side  af  afskriften  har  lodrette 
kolonner  af  skrifttegn.  På  den  anden  side 
står  der  følgende  erklæring,  som  er  under- 
skrevet af  »Joseph  Smith,  Jr.«: 

»Disse  skrifttegn  har  jeg  egenhændigt  og 
omhyggeligt  kopieret  fra  guldpladerne  og 
givet  dem  til  Martin  Harris,  som  bragte 
dem  til  New  York;  men  de  lærde  kunne 
ikke  oversætte  dem,  fordi  Herren  ikke  ville 
åbne  dem  for  dem,  for  at  Esajas'  profeti, 
som  er  skrevet  i  det  29.  kapitel  og  1 1.  vers, 
skulle  opfyldes.« 

Broder  Hofmann  har  overgivet  afskrif- 
ten i  kirkens  historiske  afdelings  varetægt, 
for  at  den  kan  blive  konserveret  og  ind- 
gående studeret  for  at  fastslå  dens  ægthed. 

Dokumentet  vil  blive  afsyret  og  indkap- 
slet i  plastic.  Broder  Hofmann  har  også 
overgivet  bibelen  til  kirken.  Bibelen  er 
signeret  af  Samuel  Smith,  som  kan  have 
været  enten  oldefader  eller  tipoldefader  til 
Joseph  Smith,  Jr.  Der  findes  ingen  prøver 
på  nogen  Samuel  Smiths  håndskrift  i 
kirkens  arkiver,  så  man  kan  foretage  en 
sammenligning. 

Dean  J.  Jessee,  overordnet  medarbejder 
i  den  historiske  afdeling  og  ekspert  i 
håndskrevne  dokumenter,  er  overbevist 
om,  at  det  virkelig  er  Joseph  Smiths 
håndskrift. 

Broder  Hofmann,  som  ejer  adskillige 
senere  underskrifter  af  Joseph  Smith,  var 
ikke  sikker  på,  at  dokumentet  var  auten- 
tisk, da  han  fandt  det  den  16.  april  d.å. 
Efter  at  have  løsnet  dokumentet  fra  bibelen 
med  et  barberblad,  kunne  han  se  under- 
skriften »Joseph  Smith,  Jr.«  men  han  turde 
ikke  åbne  papiret  af  frygt  for  at  ødelægge 
det.  Næste  dag  foldede  han  papiret  ud 
sammen  med  A.  J.  Simmons,  som  er  leder 
af  Særlige  Samlinger  og  universitetsarkivet 
på  Utah  State  University  biblioteket. 

Men  broder  Hofmann  var  stadig  ikke 
sikker  på  dokumentets  ægthed,  indtil  han 
den  1 8.  april  viste  det  til  broder  Jessee,  som 
hurtigt  kunne  se,  at  dokumentet  sandsyn- 
ligvis var  ægte.  »Da  jeg  så  broder  Jessee 
smile,  blev  jeg  virkelig  spændt,«  siger 


broder  Hofmann. 

Han  fremlagde  afskriften  for  Det  øverste 
Præsidentskab  den  22.  april.  Oplysning  om 
fundet  blev  givet  på  en  pressekonference 
den  28.  april. 

Broder  Jessee  siger,  at  en  førstehånds 
undersøgelse  viser,  at  papiret  og  blækket 
ser  ud  til  at  stamme  fra  perioden  omkring 
1828.  Afskriften  står  på  ulinieret  papir,  ca. 
20X27,5  cm,  som  er  det  samme  som  det, 
der  blev  brugt  til  manuskriptet  til  Mor- 
mons Bog  af  skriverne,  under  oversættel- 
sesprocessen.  Det  blegede,  brune  blæk  er 
stadig  læseligt.  Som  karakteristisk  for  den 
periode  ser  det  ud  til,  at  blækket  har  været 
fortyndet,  og  det  har  givet  en  ulighed  i 
farvetonen. 

Dokumentet  svarer  til  professor  An- 
thons  beskrivelse  af  det  papir,  som  Martin 
Harris  viste  ham: 

»Dette  omtalte  papir  var  faktisk  som  et 
stykke  af  en  skriftrulle.  Det  bestod  af  alle 
slags  enkelte  skrifttegn  opstillet  i  kolonner. 
Skrifttegnene  var  i  lodrette  kolonner,  og 
det  hele  endte  i  en  groft  skitseret  cirkel, 
opdelt  i  flere  afdelinger,  dækket  med 
forskellige  mærkelige  tegn«  (Comprehen- 
sive  History  of  the  Church,  1:101). 

Bibelen,  som  papiret  blev  fundet  i, 
formodes  at  være  kommet  i  Katharine 
Smith  Salisburys  besiddelse.  Hun  var 
søster  til  profeten  Joseph  Smith.  Fra  hende 
er  den  gået  til  en  datter-  eller  sønnedatter, 
som  boede  i  Carthage,  Illinois,  i  1950'erne. 
Joseph  Smith  døde  i  Carthage  den  27.  juni 
1844. 

Guldpladerne  blev  givet  til  Joseph  Smith 
den  22.  september  1827  af  englen  Moroni. 
De  første  eksemplarer  af  Mormons  Bog 
blev  trykt  i  Palmyra,  New  York,  den  26. 
marts  1830. 

Martin  Harris  beskrev  senere  møderne 
med  professorerne  Anthon  og  Mitchell 
således: 

»Jeg  rejste  til  New  York  og  viste  de 
skrifttegn,  som  var  blevet  oversat  sammen 
med  oversættelsen  deraf  til  professor  Char- 
les Anthon,  som  var  en  herre,  der  var  blevet 

hyldet  for  sine  litterære  resultater.  Profes- 
sor Anthon  fastslog,  at  oversættelsen  var 


korrekt,  endog  bedre  end  nogen  han  før 
havde  set  oversat  fra  ægyptisk.  Jeg  viste 


Disse  lodrette  kolonner  og  andre  skrifttegn  fra  guldpladerne  til  Mormons  Bog  menes  at 
være  nedskrevet  af  Joseph  Smith  i  1828. 

ham  derefter  dem,  som  endnu  ikke  var  kaldæiske,  assyriske  og  arabiske;  og  han 
oversat,  og  han  sagde,  at  de  var  ægyptiske,      sagde,  at  det  var  ægte  skrifttegn.  Han  gav 


Bagsiden  af  det  nyligt  fundne  dokument  bærer  Joseph  Smiths  erklæring  om  de  skrifttegn, 
han  skrev  af  og  om  Martin  Harris'  efterfølgende  oplevelse,  da  han  viste  siden  til  »de  lærde«. 

mig  et  bevis,  som  skulle  vidne  for  folk  i 
Palmyra,  at  det  var  ægte  skrifttegn,  og  at 
oversættelsen  af  de  af  dem,  der  var  blevet 
oversat  også  var  korrekt.  Jeg  tog  beviset  og 
puttede  det  i  min  lomme  og  skulle  lige  til  at 
forlade  huset,  da  hr.  Anthon  kaldte  mig 
tilbage  og  spurgte  mig,  hvordan  den  unge 
mand  havde  fundet  ud  af,  at  der  var 
guldplader  på  det  sted,  hvor  han  havde 
fundet  dem.  Jeg  svarede,  at  en  Guds  engel 
havde  åbenbaret  det  for  ham. 

Han  sagde  da  til  mig:  »Lad  mig  se 
beviset«.  Jeg  tog  det  derfor  op  af  lommen 
og  gav  ham  det.  Idet  han  tog  det  og  rev  det  i 
stykker,  sagde  han,  at  der  ikke  fandtes 


sådan  noget  som  engles  betjening,  og  at 
hvis  jeg  ville  bringe  pladerne  til  ham,  skulle 
han  oversætte  dem.  Jeg  oplyste  ham  om,  at 
en  del  af  pladerne  var  forseglede,  og  det  var 
mig  forbudt  at  bringe  dem  til  ham.  Han 
svarede:  »Jeg  kan  ikke  læse  en  forseglet 
bog«.  Jeg  forlod  ham  og  tog  hen  til  dr. 
Mitchell,  som  bekræftede  hvad  professor 
Anthon  havde  sagt  med  hensyn  til  såvel 
skrifttegnene  som  oversættelsen«.  (Histori 
of  the  Church,  1:20) 

Broder  Jessee  udtaler,  at  det  nys  fundne 
dokument  endnu  mangler  at  blive  under- 
søgt af  sprogeksperter. 


En  missionærs  vidnesbyrd 


Vi  har  modtaget  følgende  vidnesbyrd  fra  en 
tidligere  missionær  i  Den  danske  Mission, 
Frank  Riggs. 

»Kan  I  huske  historien  om  Jonas  i  Det 
gamle  Testamente  -  hvordan  der  måtte  en 
vild  storm  og  3  dage  i  hvalfiskens  bug  til, 
før  han  var  villig  til  at  sige  ja  til  Herrens 
kald  til  at  tjene  som  missionær? 

Vor  himmelske  fader  lod  mig  tilbringe 
nogle  få  dage  i  bugen  på  den  »fisk«,  der 
kaldes  fortvivlelse,  før  jeg  var  villig  til  at 
søge  ham  i  bøn  og  acceptere  hans  vilje.  De 
personlige,  åndelige  belønninger  for  min 
ene  lille  lydighedshandling  er  på  nuvæ- 
rende tidspunkt  utallige. 

Som  elev  i  high  school  (gymnasiet)  for  8- 
10  år  siden  var  jeg  en  jævnt  trofast 
mormondreng,  men  efter  at  have  begyndt 
mine  studier  ved  et  fjernt  universitet  be- 
gyndte min  aktivitet  i  kirken  og  min 
hengivenhed  for  evangeliet  at  vakle.  Jeg 
deltog  regelmæssigt  i  møderne  om  sønda- 
gen, men  de  fulgtes  sædvanligvis  op  af 
nådesløs  dissektion  af  det,  jeg  havde  hørt. 
Jeg  havde  også  stadig  kontakt  med  disse 
»stivede  og  strøgne«  sidste  dages  hellige. 
Forsøg  på  at  udfordre  deres  vidnesbyrd 
blev  en  yndet  sport. 


Juleferien  under  mit  første  universitetsår 
tilbragte  jeg  hjemme  i  Alabama,  og  det  var 
på  det  tidspunkt,  jeg  tog  den  beslutning,  at 
der  ikke  var  plads  til  mig  i  kirken,  og  at  det 
klogeste,  jeg  kunne  gøre,  var  at  lukke  den 
totalt  ude  af  mit  liv.  Jeg  syntes  ikke,  at 
kirken  kunne  tilbyde  mig  noget  som  helst. 

Mens  jeg  gjorde  mig  klar  til  at  vende 
tilbage  til  skolen,  skete  der  noget,  som  viste 
sig  at  være  meget  heldigt.  Uden  nogen 
påviselig  grund  blev  jeg  deprimeret,  og  jeg 
fik  det  ret  hurtigt  helt  elendigt.  Den  slags 
følelser  var  ikke  ukendte  for  mig,  så  jeg 
ventede  blot  på,  at  de  skulle  svinde  hen, 
sådan  som  de  plejede,  når  jeg  blev  optaget 
af  noget  og  derfor  fik  tankerne  ledt  bort 
fra  mig  selv.  Det  ny  semester  begyndte, 
men  de  mørke  følelser  forsvandt  ikke.  Nej, 
de  syntes  blot  at  forværres,  og  ikke  engang 
selv  om  jeg  søgte  råd  derfor,  kunne  jeg  ryste 
dem  af.  Efter  nogle  få  dages  forløb  blev  selv 
det  at  høre  efter  i  timerne  umuligt,  fordi  det 
føltes,  som  om  min  mave  snørede  sig 
sammen,  og  jeg  følte  mig  så  syg  og  utilpas, 
at  jeg  ikke  kunne  koncentrere  mig  om  at 
studere  noget  på  egen  hånd. 

På  semestrets  fjerde  aften  sad  jeg  alene  i 
mit  lejede  værelse  og  græd  -  jeg  troede,  at 

jeg  var  ved  at  bryde  sammen.  Det  slog  mig, 
at  hvis  der  virkelig  var  en  Gud  i  Himlen, 
ville  han  måske  hjælpe  mig,  så  jeg  bad. 

Det  er  som  om  de  fleste  mennesker  i 
krisesituationer  vil  gribe  efter  noget  større 
end  dem  selv,  og  jeg  nærmede  mig  hurtigt 
enden  af  min  intellektuelle  og  følelsesmæs- 
sige line.  Efter  at  have  talt  til  væggene  i 
timevis  -  sådan  føltes  det  -  kom  jeg  i  tanke 
om,  at  jeg  ville  se  efter  min  patriarkalske 
velsignelse,  som  lå  et  eller  andet  sted  i 
værelset.  Jeg  fandt  den  i  en  kommode- 
skuffe. Velsignelsen  var  blevet  givet  mig,  da 
jeg  var  16  år  gammel,  og  jeg  vidste,  at  den 
sagde  noget  om  at  gå  på  mission  -  men  det 
gjorde  vel  alles?  Den  aften,  da  jeg  læste 
velsignelsen,  var  det  første  gang,  jeg  for- 
stod, hvad  den  sagde  om  at  gå  på  mission. 

Den  sagde:  »Lev  således,  at  når  du  når 
den  alder,  hvor  du  kan  gå  på  mission,  at  du 
da  vil  blive  kaldet«.  Med  andre  ord:  »Lev 
således,  at  når  du  bliver  19  år,  at  du  da  vil 
være  parat  til  at  gå  på  mission«. 

To  måneder  tidligere  var  jeg  fyldt  19  år, 
og  indtil  nu  havde  jeg  end  ikke  tænkt  på  at 


tage  på  mission.  Med  en  chokerende 
klarhed  så  jeg  for  mig  ikke  blot  en 
forklaring  på  min  nylige  elendighed,  men 
også  en  slags  vejviser  for  de  næste  to  år.  Det 
var  i  en  velsignelse,  hvor  det  var  blevet 
anbragt  af  en  guddommelig  leder,  som 
holdt  mormonkirkens  arbejde  i  sine  hæn- 
der. Herren  havde  planer  for  mig,  og  deri 
var  inkluderet,  at  jeg  tog  på  mission.  Jeg 
havde  været  for  stolt  af  min  klogskab  til  at 
følge  den  instruktion  af  mig  selv,  og  det 
havde  været  nødvendigt  at  ydmyge  mig 
med  en  følelse  af  utilstrækkelighed,  så  min 
tågede  forstands  øjne  kunne  blive  åbnet. 

Jeg  holdt  op  i  skolen  og  tog  hjem  til 
Alabama  for  at  få  orden  i  mit  liv,  og  efter  4 
måneders  tid  var  jeg  i  stand  til  at  rejse  på 
mission. 

Efter  2  måneders  studier  på  sprogskolen 
i  Rexburg,  Idaho,  fløj  jeg  til  Danmark  i  juli 
måned,  og  jeg  skulle  arbejde  i  Skovlunde 
udenfor  København.  Jeg  gik  i  kirke  i 
Københavns  Nordre  gren,  nu  Københavns 
3.  ward.  En  søndag  til  nadvermødet,  mens 
en  pige  i  grenen  spillede  på  klaveret,  sad  jeg 


og  så  på  de  forsamlede  medlemmer  af 
kirken,  idet  jeg  prøvede  at  huske  navnene 
på  de  få,  jeg  havde  mødt.  Pludselig  kom  en 
følelse  af  kærlighed  til  disse  mennesker 
over  mig.  Det  var  næsten  en  følelse  af 
genkendelse.  Mine  øjne  fyldtes  med  tårer, 
men  jeg  var  alt  for  meget  et  offer  for  en 
barnlig  følelse  af  at  skulle  være  voksen  til  at 
lade  dem  falde.  Disse  hellige  var  som  gamle 
venner,  og  det  var  rigtigt  og  godt  at  være 
sammen  med  dem  igen.  Følelsen  af  slægt- 
skab med  det  danske  folk  blev  hos  mig  og 
motiverede  mig  i  mit  arbejde. 

I  november  blev  jeg  forflyttet  fra  Skov- 
lunde til  Vejle.  Her  blev  nogle  fysiske 
problemer  -  dårlig  balance,  svaghed  i 
benene  osv.  -  som  faktisk  havde  været  til 
stede  i  nogen  tid,  forværrede  og  blev  en 
alvorlig  hindring  for  mig.  Forud  for  vinte- 
ren 1973-74  havde  disse  ting  ikke  været  et 
virkeligt  problem  for  mig,  fordi  jeg  nød 
missionærarbejdet.  Min  følelse  den  søndag 
i  Københavns  Nordre  gren  havde  givet  mig 
et  ønske  om  at  tjene  det  danske  folk,  på 
trods  af  deres  utilbøjelighed  overfor  gen- 
givelsens budskab,  samt  et  endnu  større 
ønske  om  at  tjene  de  danske  medlemmer 
ved  at  hjælpe  med  til  at  få  kirken  til  at 
vokse  i  deres  land,  så  dens  programmer 
kunne  fungere  lettere  og  mere  effektivt. 

1  begyndelsen  af  januar  gik  jeg  til  læge. 
Han  sendte  mig  på  hospitalet  for  at  få 
foretaget  prøver,  og  diagnosen  var  dissemi- 
neret sclerose.  Min  missionspræsident  og 
kirkens  missionærkomité  syntes,  fornuftigt 
nok,  at  jeg  skulle  afløses  og  rejse  hjem  til 
USA,  men  min  vurdering  af  situationen  -  at 
jeg  kunne  klare  det  -  blev  respekteret.  Jeg 
var  i  stand  til  at  blive  endnu  9  måneder  i 
missionsmarken,  i  Helsingør  og  på  mis- 
sionskontoret  i  København,  men  der  skete 
en  ikke  uventet  forværring  af  mine  symp- 
tomer, og  det  blev  nødvendigt  at  afløse  mig 
før  tiden  i  slutningen  af  oktober  1974. 

Skønt  der  på  det  tidspunkt  simpelthen 
ikke  var  nogen  anden  udvej,  repræsen- 
terede den  tidlige  afløsning  en  bitter  skuf- 
felse. Herren  havde  tilkendegivet  det  så 


tydeligt  1  '/2  år  tidligere,  at  han  ønskede  mig 
på  en  mission.  Hvorfor  skulle  det  da  slutte 
således? 

Men  historien  slutter  ikke  på  denne 
sørgelige  måde.  I  det  trans-atlantiske  fly  på 
vejen  hjem  blev  jeg  klar  over,  at  valget 
mellem  at  acceptere  situationen  og  at 
fornægte  den  bittert  var  mit.  Det  stod  klart, 
at  mit  liv  ville  blive  lykkeligere,  hvis  jeg 
valgte  det  første.  Dog  er  dette  heller  ikke 
slutningen. 

Mens  jeg  var  i  Helsingør,  begyndte  jeg 
alvorligt  at  overveje  mine  fremtidsplaner, 
idet  jeg  henvendte  mig  derom  i  bøn  til  min 
himmelske  fader.  Den  tanke  havde  været  i 
mit  baghoved,  at  jeg  skulle  rejse  hjem  og  gå 
på  Auburn  University  eller  University  of 
Alabama.  Dog  følte  jeg,  mens  jeg  bad,  en 
tilskyndelse  til  at  søge  til  BYU,  og  jeg 
bestemte,  at  det  var  bedre  for  mig  at  følge 
den  tilskyndelse,  end  det  var  at  ignorere 
den. 

På  den  måde,  eftersom  den  skandina- 
viske sprogundervisning  var  flyttet  fra 
Rexburg  til  BYU,  var  det  muligt  for  mig  at 
få  det  arbejde  at  undervise  nyligt  kaldede 
missionærer  i  dansk,  og  jeg  kunne  klare  det 
i  6  måneder,  før  sygdommen  indhentede 
mig  igen.  At  jeg  på  denne  måde  kunne  få 
mulighed  for  at  udfylde  mine  to  år  var  en 
rigt  belønnende  oplevelse. 

Kom  der  noget  ud  af  min  mission  -  uden 
at  jeg  havde  døbt  nogen?  For  det  første  var 
der  tilsyneladende  nogle,  som  bemærkede 
og  blev  rørt  over  min  kamp  for  at  blive  i 
missionsmarken  på  trods  af  denne  sygdom. 
En  af  mine  missionærkammerater  fortalte 
mig  efter  min  sidste  zone  konference,  at  mit 
eksempel  havde  motiveret  ham  til  at 
arbejde  mere  flittigt.  En  søster  i  Køben- 
havns første  ward  skrev  til  mine  forældre 
og  fortalte,  hvilken  inspiration  jeg  havde 
været  for  hende.  Hvis  mit  eksempel  havde 
haft  en  positiv  indvirkning  på  nogen,  så 
havde  mine  anstrengelser  været  det  værd. 
For  det  andet  var  min  følelse  af  at  høre  til  i 
Danmark  tilsyneladende  ikke  ensidig.  Kort 
tid  efter,  jeg  kom  hjem,  kom  der  et  brev  fra 

en  broder,  også  i  Københavns  første  ward, 
som  sagde:  »Vi  savner  dig,  ældste  Riggs.  Vi 
syntes,  du  hørte  til  her  i  København«.  De 
ord  betød  meget  for  mig. 

Måske  er  det  vigtigste  udbytte  af  min 
mission,  at  det  lykkedes  for  mig  at  om- 
vende mig  helt  til  evangeliet.  Hvis  det  er 
sådan,  som  jeg  tror,  at  et  vigtigt  formål  med 
missionærprogrammet  er,  at  de  unge 
mænd  i  kirken  bliver  bedre  åndeligt  ud- 
rustet til  deres  fremtidige  tjeneste  i  kirken, 
så  var  min  mission  en  ubestridelig  succes. 
Guds  hånd  er  så  tydeligt  at  se  i  det,  som 
skete:  Hvis  jeg  ikke  havde  fået  det  næsten 
voldelige  »spark«  for  at  få  mig  ud  i  mis- 
sionsmarken  i  maj  1973,  ville  sclerose 
symptomerne  være  kommet,  mens  jeg 
stadig  var  i  USA.  Havde  det  været  tilfæl- 
det, ville  jeg  have  søgt  læge,  sygdommen 
ville  være  blevet  opdaget,  og  jeg  ville  sand- 
synligvis aldrig  have  været  i  stand  til  at  tage 
på  mission,  og  bestemt  ikke  oversøisk  til 
Danmark. 

Nu,  da  en  mission  er  en  del  af  mine 
erfaringer,  ønsker  jeg  stærkere  end  nogen- 
sinde før  at  forstå  og  leve  Jesu  Kristi 
evangelium,  og  uden  det  ønske  ville  livet 
ikke  have  haft  megen  mening.  Der  er  et 
evigt  perspektiv,  som  kan  opnås  gennem 


studium  af  evangeliet,  og  med  det  perspek- 
tiv, synes  mine  »små  prøvelser«  ikke  at 
være  værd  at  bekymre  sig  meget  om.  Alt  vil 
vende  sig  til  det  bedste,  set  i  evighedens  lys. 
Om  det  har  jeg  ingen  tvivl. 

Er  jeg  ked  af  at  jeg  tog  på  mission,  på 
grund  af  det,  der  skete  med  mit  helbred? 
Ikke  en  smule!  Sygdommen  kom  ikke, 
fordi  jeg  var  på  mission.  Skulle  Herren 
have  beskyttet  mig  mod  sclerosen,  fordi  jeg 
var  hans  missionær?  Ikke  nødvendigvis! 
Han  »beskyttede«  ikke  engang  sin  egen  søn 
mod  korsfæstelse.  Synes  jeg  stadig  det  er  en 
god  ide  for  enhver  ung  mand,  der  har 
mulighed  derfor,  at  gå  på  mission?  Uden 
tvivl!  De  personlige  belønninger  for  en 
fuldtids  mission  er  utallige,  og  de  må 
gennemleves  for  at  kunne  påskønnes. 

Hvilke  problemer  med  helbredet,  jeg  end 
har  stået  overfor  i  løbet  af  min  mission,  så 
er  det  kun  en  overgang.  Ingen  er  fritaget  fra 
sclerose  eller  alle  mulige  andre  problemer. 
Et  vidnesbyrd  om  det  evige  liv  er  en  varig 
stødpude,  og  jeg  er  hver  dag  taknemmelig 
over  at  min  himmelske  fader  sørgede  for,  at 
jeg  blev  passende  forberedt  på  det,  som 
ventede  mig. 

Frank  Riggs 


Hænderne 

Følgende  indlæg  er  modtaget  fra  en  søster, 
som  efter  en  ulykke,  hvor  hun  fik  kvæstet 
sine  hænder,  måtte  tilbringe  lang  tid  på 
hospitalet.  Dette  er  de  tanker,  hun  gjorde 
sig,  mens  hun  endnu  ikke  vidste,  om  hun 
ville  genvinde  sin  fulde  førlighed  i  sine 
hænder.  I  dag  kan  denne  søster  bruge  sine 
hænder  helt  normalt,  men  vi  kan  måske 
alle  lære  at  føle  den  specielle  taknem- 
lighed for  vore  hænder,  som  hun  nu  gør. 

De  fleste  mennesker  kender  et  lille  spæd- 
barns undren,  når  det  opdager  sin  egen 
hånd.  Har  I  set,  hvordan  det  ligger  og 
kikker  forundret  på  det  sære,  der  bevæger 


sig  der?  Barnet  begynder  at  kluk-le,  det 
spjætter  af  fryd  med  benene,  og  pludselig 
forsvinder  hånden.  Barnet  stilner,  hvor  er 
nu  det  sjove?  Så  kommer  det  igen,  ubevidst 
har  barnet  ført  hånden  frem  igen.  Og  igen 
bliver  barnet  fuldkomment  bjergtaget  af 
dette  under. 

Senere  bliver  barnet  sig  sine  hænder  -  og 
fødder  -  bevidst,  det  begynder  at  tage  fat  og 
bevidst  lege  med  både  hænder  og  fødder. 
Når  barnet  så  stavrer  rundt,  begynder  det 
at  bruge  sine  hænder.  Man  viser  det  at 
holde  på  en  blyant  på  et  stykke  papir  og 
barnet  begynder  at  tegne. 

Tegningerne  tager  efterhånden  form,  og 

barnet  viser  stolt,  hvad  det  har  frembragt: 
En  kærlighedserklæring  til  mor  -  eller  far. 

Vore  hænder  er  et  stort  forunderligt 
kunstværk.  Den  store  Intelligens  vidste, 
hvad  Han  lavede,  dengang  Han  lavede 
hænderne,  som  alt  andet,  hvad  Han  har 
skabt.  Alt  passer  ind  i  hinanden  og  ikke  en 
eneste  mm2  er  overflødig.  Hver  lille  del  har 
sin  funktion. 

Med  hænderne  kan  vi  skabe.  Vi  fik  det 
bud,  at  i  vort  ansigts  sved  skulle  vi  arbejde, 
og  arbejde  kræver  hænder.  Stærke,  smi- 
dige, blide,  gode  og  kærlige  hænder.  Vi  kan 
skabe  de  smukkeste  ting  med  vore  hænder. 
Gå  bare  en  tur  i  byen  og  se  på  flotte 
bygninger,  broer,  statuer,  møbler  og  kunst- 
genstande i  alle  mulige  materialer,  lige  fra 
bast  og  til  guld,  ædelstene  og  marmor. 

Det  var  hænder,  der  skabte,  men  det 
udsprang  fra  sjælen.  Der  var  trang  til  at 
skabe  noget  smukt  og  det  blev  til  en  kærlig- 
hedserklæring. 

Lad  dine  hænder  være  en  kærlighedser- 
klæring til  dine  medmennesker! 

Gratis  har  du  modtaget  dem,  del  gratis 
ud  af  dem! 

Hænder  kan  skabe  smukke  ting,  ja,  men 
desværre  også  våben.  Hænder  kan  skrive: 
»Jeg  elsker  dig!«  eller  »Jeg  hader  dig!« 
Derved  kan  man  få  et  resultat  af  enten  død, 
elendighed  og  sorg,  eller  liv,  glæde  og  nyt 
mod.  Vi  skylder  vor  skaber  og  vor  næste  at 
gøre  godt! 

Tag  en  lille  barnehånd  i  din  store  næve 
og  barnet  vil  føle  sig  trygt.  Tør  en  tåre  bort 
fra  et  bedrøvet  øje,  og  du  vil  få  et  lille  smil. 
Stryg  en  træt  over  kinden  og  den  trætte  vil 
sende  dig  et  taknemmeligt  blik.  Læg  din 
hånd  beskyttende  på  en  andens  hoved  og 


den  anden  vil  føle  din  kærlige  varme 
gennemstrømme  sig.  Lav  en  tegning  til  én, 
du  ved  sætter  pris  på  det;  spil  din  næstes 
yndlingsmelodi,  hvis  du  har  evner  i  den 
retning  og  et  musikinstrument  at  spille  på. 
Strik  et  par  babysokker,  en  dukkekjole, 
brodér  en  lille  ting,  bare  et  bogmærke  for 
eksempel,  giv  et  varmt  og  fast  håndtryk  til 
én  du  ikke  har  set  længe  og  den  pågældende 
vil  vide,  at  han  har  været  savnet. 

Skriv  et  kort  eller  et  brev,  bare  med  nogle 
få  kærlige,  hjertelige  eller  venskabelige  ord. 
Lav  en  veltilberedt  ret  til  den  du  elsker, 
eller  til  en  uventet  gæst,  eller  én  du  ikke 
kender,  men  banker  på  din  dør  og  beder  dig 
om  mad. 

Man  kan  udtænke  mange  positive  hand- 
linger. Men  husk  én  ting:  Lad  tanken  altid 
være  der  lige  ved  overfladen:  Jeg  har  fået 
mine  hænder  til  at  gøre  godt  med,  de  må 
aldrig  være  ledige,  de  må  aldrig  bruges  til  at 
sprede  sorg.  Lad  mig  bruge  dem  så  længe 
jeg  har  dem  og  så  længe,  jeg  er  i  stand  til  at 
bruge  dem,  og  når  de  bliver  svage,  vil  jeg 
bede  min  Gud  og  Skaber  om  mere  styrke, 
så  jeg  kan  blive  ved  at  sprede  velsignelser. 

Alle  de  positive  tanker,  der  har  ligget  bag 
dine  hænders  velgerninger,  vil  blive  husket. 

Alt  det,  der  blev  lavet  og  skabt  af 
menneskehænder  vil  forgå,  men  erindrin- 
gen om  det  skabte  vil  bestå  evigt. 

Du  vil  møde  dine  kære  søskende  i  livet 
efter  døden,  og  I  vil  huske  en  stille  stund, 
hvor  den  ene  glædede  den  anden.  De 
mange  små  stunder  vil  blive  til  en  evig 
glæde. 

Vær  glad  for  dine  hænder,  tak  din 
Skaber  hver  dag  for  den  store  gave. 

Nordisk  Distributions  Center 

Skønt  kirkens  17.245  medlemmer  i  Norden 
til  stadighed  har  direkte  eller  indirekte 
kontakt  med  Distributions  Centret  -  eller 
som  det  retteligt  hedder:  Nordisk  Distri- 
butions Center,  er  det  nok  kun  en  brøkdel 
af  dem,  der  har  været  der,  endsige  ved  ret 
meget  om  det. 

Nu  er  det  vel  sådan  med  Distributions 
Centret  som  med  alt  andet,  at  man  kun, 
bemærker  noget,  der  ikke  fungerer  perfekt, 
og  så  irriteres  man  over  det.  Når  alt  går 
glat,  bemærkes  det  ikke! 

Før  de  færdige  bøger,  lektiehefter,  un- 
dervisningsmaterialer, blanketter,  kasset- 
tebånd osv.  på  hvert  af  de  4  nordiske  sprog 
når  frem  til  centrets  hylder  i  den  store 
lagerhal,  har  de  været  den  lange  vej  fra 
USA  og  gennem  de  mange  hænder  i 
oversættelsesprocessen:  Oversættelse,  gen- 
nemlæsning, renskrivning  og  korrektur. 
Alt  dette  udføres  naturligvis  af  de  enkelte 
landes  oversættelseskontorer. 

Derefter  skal  det  hele  trykkes  og  gøres 
færdigt,  og  det  sker  i  Frankfurt.  Så  kan  det 


endelig  sendes  til  Distributions  Centret, 
som  modtager  det  i  kæmpekasser  -  i  alt  ca. 
30  tons  bøger  og  lignende  om  året. 

Distributions  Centret  modtager  ca.  175 
ordrer  om  ugen,  og  de  bliver  alle  ekspede- 
ret indenfor  1  uge  efter,  at  de  er  modtaget. 

Til  Danmark  sendes  der  varer  hver  dag. 
Til  Sverige  sendes  varer  hver  onsdag.  Det 
foregår  på  den  måde,  at  chaufføren  kører 
pakkerne  til  Helsingborg,  får  dem  fortoldet 
der  og  sender  dem  fra  et  postkontor. 

Varer  til  Finland  og  Norge  sendes  hver 
fredag  med  skib  fra  København. 

De  fleste  ordrer  indløber  heldigvis  kor- 
rekt skrevet  på  ordreblanketter,  men  cen- 
tret er  også  alt  for  ofte  ude  for  at  få 
uforståelige  eller  ulæselige  ordrer  ligesom 
dobbeltordrer  ikke  er  et  særsyn,  ej  heller 
indbetaling  af  penge  uden  tilhørende  ordre. 
Sidste-øjeblik-telefon-ordrer  skulle  i  prin- 
cippet ikke  forekomme,  men  -  ! 

Sådanne  ordrer  tager  naturligvis  ufor- 
holdsmæssig lang  tid  at  ekspedere  -  og 
fejlekspeditioner  kan  være  resultatet  -  med 

irritation  til  følge  hos  både  afsender  og 
modtager. 

Faktureringen  af  ordrerne  sker  på  en 
computer,  som  trods  det,  at  den  kan  skrive 
det  meste  selv,  blot  man  putter  de  rette  kort 
i  den,  er  ved  at  være  for  lille  og  ineffektiv  til 
centrets  behov. 

Distributions  Centret  varetager  end- 
videre den  nærmere  kontakt  med  abon- 
nenterne på  Den  danske  Stjerne,  Nord- 
stjdrnan,  Lys  over  Norge  og  Valkeus. 


Kurt  Voss 


Udsendelsen  af  bladene  sker  fra  Frank- 
furt, lige  som  abonnementsfortegnelserne 
også  siden  januar  d.å.  befinder  sig  der.  Før 
den  tid  var  det  hele  på  centret,  og  der  blev 
her  udfærdiget  adressesedler,  som  sendtes 
til  Frankfurt  -  parat  til  at  sætte  på  de 
enkelte  kuverter. 

Det  kan  godt  skabe  lidt  problemer,  når 
centret  skal  tage  mod  bestillinger,  afbestil- 
linger, adresseændringer  osv.  og  så  sende 
det  til  Frankfurt.  Der  har  da  også  været  en 
del  forviklinger  i  årets  første  måneder  af 
den  grund.  Men  som  alle  nye  systemer  skal 


Phyllis  Jakobsen 


også  dette  have  en  indkøringstid,  og  der 
arbejdes  hårdt  for  at  få  alle  abonnenter  ind 
på  rette  plads  i  computeren. 

På  centret  findes  der  endvidere  en 
afdeling  for  garments  og  begravelsestøj, 


Riitta  Korhonen 

Egon  Auerbach 

som  sælges  til  de  søskende,  der  har  været  i 
templet.  Det  er  også  en  afdeling,  der  sker 


Ellen  E.  Valgren 


noget  i  -  med  de  ændringer,  der  er  sket  på 
området. 

De  fysiske  faciliteter,  som  omgiver  disse 
aktiviteter,  består  af  en  745  m2  stor  bygning 
som  ligger  i  industrikvarteret  i  landsbyen 
Nymølle  (med  postadresse:  Smedevangen 
9,  3540  Lynge).  Det  ligger  i  Nordsjælland, 
ca.  28  km  fra  Københavns  centrum. 

Lagerhallen  er  ca.  500  m2  stor,  og  er 
besat  med  reoler  fulde  af  alskens  spæn- 
dende bøger  og  materialer  på  de  4  sprog 
samt  en  del  på  engelsk  og  også  traktater  og 
Mormons  Bog  på  mange,  mange  forskel- 
lige sprog. 


Ann  Sofie  Gram 

Hertil  kommer  4  kontorer,  arkivrum, 
computerrum,  frokoststue  med  køkken  og 
naturligvis  toiletter. 

Parkeringspladsen  samt  den  tilplantede 
grund  udenom  bygningen  er  1500  m2  stor. 

Distributions  Centret  har  bestået  i  13  år. 
I  begyndelsen  var  her  også  trykkeri,  men 
denne  funktion  er  som  nævnt  nu  i  Frank- 
furt. 

Medarbejderstaben  har  været  helt  oppe 
på  25  personer,  men  i  dag  består  den  af  8 

personer  med  Kurt  Voss  i  spidsen  som  den 
ansvarlige  leder  af  centret. 

Den  stemme,  man  oftest  hører  i  telefo- 
nen, tilhører  Phyllis  Jakobsen,  som  arbej- 
der mest  med  bladene  (Den  danske  Stjerne, 
Nordstjårnan,  Lys  over  Norge,  Valkeus)  og 
derudover  med  fakturering  og  korrespon- 
dance. 

Centrets  bogholder  er  Riitta  Korhonen 
fra  Lahti  i  Finland.  Ud  over  bogholderiet 
passer  hun  også  den  korrespondance,  der 
foregår  på  finsk. 


ArntK.  Valgren 


Ann-Sofie  Gram  holder  orden  på  ordrer 
og  leverancer  til  og  fra  Frankfurt  og  passer 
på,  at  der  hele  tiden  bestilles  det,  der 
mangler.  Endvidere  har  hun  en  del  arbejde, 
der  skal  udføres  på  computeren. 

Garmentsafdelingen  passes  af  Ellen  E. 
Valgren,  som  sædvanligvis  kun  kommer 
tirsdag  og  torsdag. 

Lageret  ledes  af  Egon  Auerbach,  der 


Henning  Christensen 


sammen  med  Henning  Christensen  og  Arnt 
K.  Valgren,  som  også  er  chauffør,  sørger 
for  ekspedition,  pakning  og  forsendelse  af 
de  mange  ordrer. 

Med  al  den  handel,  centret  har  med 
udlandet,  medfører  både  modtagelse  og 
forsendelse  ofte  et  stort  arbejde  med  told- 
væsenet. Den  senere  tids  strejker  medfører 
også  ofte  et  meget  tidskrævende  arbejde  for 
at  få  varerne  sendt  af  sted  til  Norge  og 
Finland  til  tiden. 

»At  yde  god  service  er  vort  ønske«  står 
der  i  centrets  varekatalog,  som  udsendes 
hvert  år,  og  det  er  da  også  den  ånd,  der 
præger  de  8  medarbejdere. 

Da  alle  8  naturligvis  er  sidste  dages 
hellige  råder  der  på  arbejdspladsen  en 
hyggelig  omgangstone  og  enhver  arbejder 
på  at  udfylde  sit  ansvar  til  gavn  og  glæde 
for  søskende  i  hele  Norden. 

EEV 

Til  ære  for  vore  ældre  søskende 


Onsdag  28.  maj,  ved  18.15  tiden,  summede 
det  af  liv  og  travlhed  i  kælderen  i  grens- 
bygningen  i  Århus.  Normalt  begynder 
AP/UP's  aktivitetsaften  ikke  før  kl.  19.00, 
men  denne  aften  var  noget  helt  specielt. 
Efter  flere  måneders  omhyggelig  planlæg- 
ning havde  AP/  UP  i  Århus  inviteret  nogle 
af  grenens  ældre  søskende  til  middag  med 
efterfølgende  underholdning.  Aftenen  var 
planlagt  til  ære  for  de  ældre  søskende,  og 
alle  de  unge  var  aktiviseret  og  med  til  at 
styrke  forholdet  mellem  generationerne. 

Ideen  var  kommet  frem  på  et  komité- 
møde  måneder  forinden,  og  en  speciel 
festkomité  blev  valgt  bestående  af  en 
repræsentant  for  hver  af  klasserne  samt  en 
vejleder.  Denne  komité  holdt  planlæg- 
ningsmøder, hvor  de  unge  i  fællesskab 
planlagde  hele  aftenen  til  mindste  detalje. 
Der  blev  så  uddelt  opgaver  til  alle  klas- 
serne, vejledere  m.fl. 

Indbydelser,  madlavning,  transport,  un- 
derholdning m.m.  -  alt  skulle  ordnes. 
Tilbage  stod  så  spørgsmålet  om  penge  til 

realiseringen  af  hele  festen.  Men  også  det 
blev  der  rådet  bod  på.  En  aften  med 
rengøring  af  et  forretningslokale  hos  en 
bror  i  grenen,  gjorde  det  økonomisk  muligt 
at  udføre  alle  planerne. 

Hele  onsdag  eftermiddag  den  28.  maj, 
havde  der  været  travlhed  med  madlavning, 
borddækning  og  pynt  m.m.,  og  den  sidste 
halve  time  inden  middagen  kl.  18.30,  skulle 
der  lægges  en  sidste  hånd  på  værket. 
Henrik  kredsede  omkring  bordene  for  at  få 
alle  bordkortene  anbragt  på  rette  plads, 
imens  bikubepigerne  hoppede  rundt  i  dans 
og  en  nervøs  Katja  løb  rundt  med  et 
program  i  hånden  og  øvede  sig  på  at  byde 
velkommen. 

Kl.  18.30  blev  alle  gæsterne  budt  til 
bords  i  det  festligt  pyntede  lokale.  Efter 
åbningen  serverede  de  unge  selv  middagen, 
hvorefter  de  satte  sig  ved  bordene  blandt 
gæsterne,  og  bidrog  til  den  gode  stemning. 
Efter  desserten  kunne  underholdningen 
begynde.  Bikubepigerne  indledte,  og  for- 
årsagede stor  glæde  med  deres  marionet- 

dukkedans,  efterfulgt  af  rosenpigerne  som 
sang  to  af  deres  specielle  klassesange.  Så 
var  det  drengenes  tur,  og  lærernes  kvorum 
havde  en  livlig  historie  på  programmet. 
Grenspræsidentskabet  med  fruer  var  også 
blandt  de  indbudte,  og  præsidentskabet 
bidrog  til  underholdningen  med  et  par 
historier,  som  lokkede  smilet  frem  hos  alle 
de  tilstedeværende.  Derpå  fulgte  fælles- 
sang, og  alle  sang  ivrigt  med  på  nogle  af 
vore  kendte,  danske  sange.  Til  sidst  afslut- 
tede præsident  Bendtsen  aftenen  på  en 
dejlig  måde  ved  at  give  både  ældre  og  yngre 
søskende  et  ord  med  på  vejen. 

Der  var  udført  et  stort  stykke  arbejde, 
både  ved  forberedelserne  og  udførelsen  af 
denne  opbyggende  aften.  Men  den  havde 
fuldt  tjent  sit  formål  -  der  var  glæde  og 
gensidig  kærlighed  at  finde  i  alle  øjne,  både 
hos  unge  og  ældre,  da  selskabet  opløstes. 

Dagmar  Hinrichsen 


Kirkens  130  og  150  års  dage 
fejret  i  København  stav 


1  de  sidste  uger  op  mod  lørdag  den  14.  juni 
skiftede  2 1 9  50-kronesedler  ejermænd  ude  i 
ward  og  grene  i  København  stav.  Det  var 
nemlig  prisen  for  at  deltage  i  gallaaftenen, 
som  afholdtes  på  Maglegårds  Alle  fra  kl. 
17.00  til  23.00. 

Adskillige  flotte,  lange  kjoler  og  smo- 
king'er  var  blevet  hentet  frem  til  lejligheden 
og  aktivitetssalen  var  overdådigt  pyntet 
med  hele  birketræer  og  det  store  loft  totalt 
dækket  af  nedhængende,  opslåede  solpara- 
soller. 

Traktementet  var  Det  Store  Kolde  Ta'- 
selv  Bord,  som  blev  nydt  ved  smukt 
pyntede  borde. 

Efter  sangen  »Vi  glædes  og  frydes«  og 
indledningsbøn  bød  aftenens  konferencier 
Erik  Borup  Andersen  velkommen  og  diri- 
gerede »slagets  gang«  ved  ta'-selv  bordene. 

Under  spisningen,  som  varede  det  meste  Anderson  talte  til  herrerne.  Heller  ikke 

af  et  par  timer,  hørtes  en  tale  af  stavspræsi-  gode  og  morsomme  lejlighedssange,  som 

denten  Henning  K.  Frederiksen,  som  tog  et  hører  sig  til  ved  en  rigtig  dansk  fest, 

tilbageblik  over  de  130  og  150  år.  Egon  manglede  denne  aften. 

Auerbach  talte  til  damerne  og  Marion  Taffelmusikken  blev  leveret  af  »Hanne 


og  Vennerne«,  som  også  sørgede  for  danse- 
musikken senere  på  aftenen. 

Frank  og  Lis  Ljung  havde  stået  for  koor- 
dineringen af  de  mange  dejlige  retter  mad, 
og  folkedanserne  sørgede  for  servering  af 
drikkevarer  og  opvask  bagefter. 

Da  alle  var  mætte,  var  det  rart  at  få 
strakt  benene  udenfor  i  den  lune  sommer- 
aften, før  det  »gik  løs«  på  dansegulvet,  som 
aftenen  igennem  var  tæt  besat  af  glade 
mennesker. 

Ind  imellem  blev  der  tid  til  en  lille 
forfriskning  eller  en  hyggelig  snak  med 
søskende  og  venner  i  festhumør. 

I  aftenens  løb  sang  og  spillede  Palle 
Hatting  egne  sange  og  folkedanserne  vakte 
jubel  med  deres  virtuose  fremførsel  af  3 
danse. 

Alt  i  alt  en  vellykket  aften,  som  vil  blive 
husket  længe. 

EEV 

Sådan  ser  der  ud  i  Herning 


Kirkebygningens  adresse:  Viborgvej  8,  7400  Herning. 

Grenspræsidenstens  adresse:  John  West,  Vesterskovvej  8,  Ilskov,  7451  Sunds. 

Mødetider  om  søndagen: 

Kl.   9.00  -  Nadvermøde 

Kl.  10.20  -  Søndagsskole  og  Primary 

Kl.  1 1.10  -  Organisations-  og  kvorumsmøder 

